En verkstedvogn har vanligvis fire hjul, hvorav ofte to faste og to svingbare med eller uten lås. De har ofte skuffer med ekspansjonsbeslag utstyrt med kulelager og en sentrallås. På toppen kan det være en boksformet beholder eller benkeplate i tre eller plast. Vanligvis er det et håndtak festet på en av kortsidene. Noen vogner har støtbeskyttelse rundt. Avhengig av behov kan det monteres forskjellig tilbehør.